දෙවැනි ලෝක යුද්ධයේදී යුදෙව්වන් ලක්ෂ ගණනින් ඝාතනය කිරීමට අණ දුන් නාසි නායක ඇඩොල්ෆ් හිට්ලර්ට තිබුණේ යුදෙව් ලේ යැයි රුසියන් විදේශ අමාත්‍යවරයා කළ ප්‍රකාශය මුල්කොට ගනිමින්, ඊශ්‍රායලයෙන් දැඩි විරෝධයක් එල්ල වෙද්දී, විදේශ අමාත්‍යවරයාගේ එම ප්‍රකාශය සම්බන්ධයෙන් රුසියන් ජනාධිපති ව්ලැදිමීර් පුටින් ඊශ්‍රායලයෙන් සමාව ඉල්ලා ඇත.විදේශ අමාත්‍ය සර්ගේ ලැව්රෝව් කළ එම ප්‍රකාශය සම්බන්ධයෙන් කනගාටුව පළ කරමින්, ඒ ගැන සමාව ඉල්ලමින් රුසියන් ජනාධිපති පුටින් ඊශ්‍රායල අග්‍රාමාත්‍ය නෆ්තාලි බෙනට් ට දුරකතන ඇමැතුමක් ලබා දුන් බව ඊශ්‍රායල රජය නිකුත් කළ නිවේදනයක සඳහන් වෙයි.